6. Ke’ng seo se ka re šitišago go holwa ke ditokišetšo tše di tšwago go Jehofa? Mopesalema a re: “Fa baikepi ba tlhoga jaaka dimela le botlhe ba ba dirang se se utlwisang botlhoko ba tlhagisa dithunya, ke gore ba tle ba nyelediwe ka bosaengkae.” (Pesalema 92:7) Ee, fela jaaka mo motlheng wa ga Noa, bosula jo bo ntseng bo gola ka potlako bo bontsha gore katlholo ya Modimo e a atamela, mme ga e tlele fela batho ba ba boikepo e tlela gape le Satane le badimona ba gagwe ba ba tla latlhelwang mo moleteng o ba tla bong ba sa kgone go dira sepe fa ba le mo go one gore ba letele go nyelelediwa ruri. (2 Timotheo 3:1-5; Tshenolo 20:1-3, 7-10) Ke mang yo o tla diragatsang katlholo eo? Ga se ope fela fa e se Jesu Keresete yo re balang jaana ka ene: “Morwa Modimo o ne a bonadiwa ka boikaelelo jono, e leng, go senya ditiro tsa ga Diabolo.”—1 Johane 3:8.